
Møtereferat 05.09.2005

Tilstede: 

Eva Kvam, Ingrid Langdal, Christer H. Ersland, Trygve Tveiterås Mongstad,  

Jostein Bruun Thorstensen, Eirik Fiske, Peter Ellevseth, Hallvard Skjerping, Astri Williamsen
Referent: Christer H. Ersland
Saksliste: Ingen konkret saksliste
Referat:

· Ingrid oppsummerte omtrentlige priser for overnatting og mat i Sør-Afrika. Det ser ut til å kunne bli billigere enn første overslag! Med oppdaterte flybillettpriser på cirka 7500 kr vil totalen (uten ekskursjoner og opplevelser) kunne bli ned mot 10500 kr med god standard på både kost og losji.
· Vi diskuterte leie av buss under oppholdet, og kom fram til at dette virker som en god idé som må jobbes videre med.

· Infomøte 8. september kl. 17.15 i R9:

1. Peter sender ut mail om møtet slik at alle får vite om det.

2. Jostein og Trygve blæster for de respektive linjer under forelesninger.

3. Eirik, Hallvard og Peter skal lage PowerPoint-presentasjon for å gi informasjon om turen.

4. Det vil informeres om pris, turer, opplevelser, faglig innhold, økonomisk støtte og mulige dugnader for å få inn penger.

5. Jostein og Trygve skal høre med Ola Hunderi om han vil delta på turen, og vil eventuelt offentliggjøre dette på møtet.

6. Det skal deles ut et påmeldingsskjema der vi samler inn informasjon om de påmeldte, og de som melder seg på må skrive under på skjemaet og sette inn penger på konto til ExCom. De som vil delta på turen på normalt vis skal sette inn kr 5000,- på vår konto, mens de som ønsker å ordne flybilletter på egenhånd skal sette inn kr 2000,-. Eirik lager påmeldingsskjemaet.
7. På møtet skal vi invitere til fest på kjelleren (forhåpentligvis) den 14. september for alle som vil.

· Jostein har liste over firmaer/bedrifter vi kan spørre om støtte, og vil fordele de ulike firmaene til medlemmene i ExCom etter hvert.

· Neste møte settes til torsdag 8. september kl. 11.00 på Nablakontoret, med formål å planlegge infomøtet nærmere.

